Krūvio sąsajos įtaisas

Krūvio sąsajos įtaisas () – analoginis poslinkio registras, kuris įgalina nuskaityti analoginį signalą (kaip elektrinį krūvį), perstumiant jį iš vienos matricos celės į kitą (kontroliuojant laikrodžio signalu). CCD matrica sudaryta iš silicio, padengto silicio oksido plėvele, ant kurios pritvirtinti elektrodai. Paduodant į elektrodus įtampą, keičiasi jų aplinkos elektriniai potencialai. Padavus teigiamą įtampą, sukuriama potencialinė duobė, į kurią renkasi elektronai iš gretimų sričių. Nuosekliai stumiant šią duobę viena kryptimi, galima nuskaityti CCD matricos celes.

Pastaruoju metu jie daugiausiai naudojami kaip šviesos davikliai. Kalboje santrumpa CCD dažnai klaidingai vartojama kaip vaizdo nuskaitymo daviklio sinonimas. Visgi griežtąja prasme CCD reiškia tik tam tikrą vaizdo signalo nuskaitymo būdą (jų yra ir daugiau, pvz., CMOS technologijos).


CCD naudojamas skaitmeninėje fotografijoje, astronomijoje, elektroniniuose mikroskopuose, medicinoje, optinėje ir UV spektroskopijoje, kur reikia nuskaityti daug vaizdų.

Kategorija:Elektronika
Kategorija:Astronomija